Spider-Man: No Way Home

| Spider-Man: No Way Home |
| --- | --- |

Ohjaaja:  Jon Watts
Käsikirjoittaja:   Chris McKenna  Erik Sommers 
Perustuu:  Stan Leen ja Steve Ditkon sarjakuvahahmoon Hämähäkkimies
Tuottaja:   Kevin Feige  Amy Pascal 
Säveltäjä:  Michael Giacchino
Kuvaaja:  Mauro Fiore
Leikkaaja:   Jeffrey Ford  Leigh Folsom Boyd 
Pääosat:   Tom Holland  Zendaya  Benedict Cumberbatch  Jacob Batalon  Jon Favreau  Marisa Tomei 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Marvel Studios  Pascal Pictures 
Levittäjä:  Sony Pictures Releasing
Ensi-ilta:   2021-12-1313. joulukuuta 2021 (Fox Village Theatre)  2021-12-1515. joulukuuta 2021 (Suomi)  2021-12-1717. joulukuuta 2021 (Yhdysvallat)  
Kesto:  148 min
Alkuperäiskieli:  englanti
Budjetti:  200 miljoonaa dollaria
Tuotto:  1,912 miljardia dollaria
Edeltäjä:  Spider-Man: Far From Home
Seuraaja:  Nimetön neljäs Spider-Man-elokuva
Aiheesta muualla
IMDb 
Elonet
 [ Muokkaa Wikidatassa ]   
Infobox OKNimi-testi OK: 
Spider-Man: No Way Home on vuonna 2021 ensi-iltansa saanut yhdysvaltalainen supersankarielokuva, joka perustuu Marvel Comicsin suosittuun sarjakuvahahmoon Hämähäkkimies. Se on jatko-osa elokuville Spider-Man: Homecoming (2017) ja Spider-Man: Far From Home (2019) sekä Marvel Cinematic Universen (MCU) 27. elokuva ja neljännen vaiheen neljäs elokuva. Elokuvan ohjasi Jon Watts ja käsikirjoittivat Chris McKenna ja Erik Sommers. Elokuvan pääosissa ovat Tom Holland, Zendaya, Benedict Cumberbatch, Jacob Batalon, Jon Favreau ja Marisa Tomei. Elokuvassa Peter Parker yrittää Stephen Strangen avulla saada henkilöllisyytensä Hämähäkkimiehenä jälleen salaiseksi, mutta päätyy kohtaamaan roistoja toisista universumeista.
Sony Pictures Releasing ja Marvel Studios suunnittelivat jo vuodesta 2017 alkaen Homecomingin ja Far From Homen lisäksi MCU:hun vielä kolmatta Spider-Man -elokuvaa. Elokuussa 2019 neuvottelut kahden studion välillä aiemman sopimuksen muuttamisesta, johtivat Marvel Studiosin eroamiseen projektista. Fanien kielteinen suhtautuminen asiaan kuitenkin johti siihen, että studiot solmivat kuukautta myöhemmin uuden sopimuksen. Watts palasi ohjaajaksi, McKenna ja Sommers käsikirjoittajiksi ja Holland pääosan esittäjäksi. Kuvaukset alkoivat New Yorkissa lokakuussa 2020, niitä tehtiin myös Atlantassa, ja ne päättyivät maaliskuussa 2021. Elokuva muodostaa myös yhteyden Sam Raimin ja Marc Webbin ohjaamiin Hämähäkkimies-elokuviin, sillä useat niiden näyttelijät palasivat rooleihinsa, mukaan lukien Hämähäkkimiehen edelliset näyttelijät Tobey Maguire ja Andrew Garfield. Yleisö oli spekuloinut sekä Maguiren että Garfieldin paluuta jo pitkän aikaa, vaikka Sony ja Marvel yrittivät pitää asiaa salassa ennen elokuvan ensi-iltaa.
Spider-Man: No Way Home sai maailmanensi-iltansa Fox Village Theatressa, Los Angelesissa, 13. joulukuuta 2021. Elokuvateattereihin se ilmestyi Suomessa 15. joulukuuta 2021 ja Yhdysvalloissa 17. joulukuuta 2021. Elokuva on tuottanut maailmanlaajuisesti yli 1,9 miljardia dollaria ja se on tällä hetkellä Sony Picturesin eniten tuottanut elokuva sekä maailman seitsemänneksi eniten tuottanut elokuva. Se sai erittäin positiivisen vastaanoton, kriitikoiden kehuessa tarinaa, ohjausta, toimintakohtauksia, sekä näyttelijöiden roolisuorituksia ja näiden välistä kemiaa. Neljäs elokuva tulee saamaan ensi-iltansa 31. heinäkuuta 2026.